Държавен вестник, бр. 10, 2018 г., стр. 60

СТР.  60	
Д Ъ Р Ж А В Е Н  В Е С Т Н И К 	
БРОЙ  10
ветно – електронното заявление не е подписано 
с квалифициран електронен подпис), с непопъл­
нени данни или с поправки, когато в резултат на 
тези непълноти и поправки няма да можете да 
бъдете идентифициран като заявител или няма 
да могат да бъдат вписани необходимите данни 
в електронния регистър на фонда.
Когато сте подали заявление на хартиен 
носител, вторият екземпляр от него трябва 
да Ви бъде върнат незабавно. В случай че сте 
подали заявлението като електронен доку­
мент, електронно копие от него, подписано с 
електронния подпис на дружеството, трябва 
да Ви бъде изпратено на e-mail адреса, който 
е посочен в електронния Ви подпис, незабавно 
след получаването му (съответно – на първия 
работен ден след тази дата при подаването му 
в извънработно време или в неработен ден).
Едновременно с подаване на заявлението Вие 
трябва да сключите и осигурителен договор с 
ПОД. Имайте предвид, че договорът ще породи 
действие от първо число на месеца, следващ 
месеца на подаване на заявлението, при ус­
ловие че са изпълнени изискванията на КСО. 
В качеството Ви на страна по договора имате 
право да получите екземпляр от него, както и 
от правилника за организацията и дейността 
на избрания от Вас УПФ и инвестиционната 
му политика. Пазете договора, тъй като той 
съдържа условията на Вашето осигуряване.
В случай че законовите изисквания са из­
пълнени, Националната агенция за приходите 
прехвърля средствата в избрания от Вас УПФ 
в едномесечен срок от датата, на която ПОД 
е уведомило агенцията за подаденото от Вас 
заявление.
3. Кои нормативни актове уреждат правото 
за възобновяване на осигуряването в УПФ
Нормативната уредба на допълнителното 
пенсионно осигуряване се съдържа в част II 
на КСО и в подзаконовите актове по прилага­
нето му. Правото на възобновяване е уредено 
в чл. 124а КСО.
Редът за подаване на заявление за възобно­
вяване на осигуряването в универсален пенси­
онен фонд и изискванията към неговата форма 
и съдържание са уредени в Наредба № 33 на 
КФН за индивидуалните заявления за учас­
тие във фонд за допълнително задължително 
пенсионно осигуряване и за възобновяване на 
осигуряването в универсален пенсионен фонд.
Редът и начинът за събиране и разпределение 
на осигурителната вноска за лицата, възобновили 
осигуряването си, както и редът и начинът за 
прехвърляне на средствата в избрания от осигу­
рения универсален пенсионен фонд, се уреждат 
с Наредбата от 2015 г. на МС за реда за избор 
на осигуряване, внасяне и разпределяне на за­
дължителните осигурителни вноски, вноските 
за Фонд „Гарантирани вземания на работниците 
и служителите“ и за обмен на информация.
II. Какво трябва да знаете за осигуряването 
в УПФ
Осигурителната вноска за УПФ е месечна 
и възлиза на 5 % от осигурителния доход. Тя 
се разпределя между работодателя (2,8 %) и 
работника (2,2 %). Самоосигуряващите се лица 
и морските лица се осигуряват в УПФ изцяло 
за своя сметка. С размера на осигурителната 
вноска за допълнително задължително пенси­
онно осигуряване в УПФ се намалява размерът 
на вноската за фонд „Пенсии“, съответно фонд 
„Пенсии за лицата по чл. 69“ на държавното 
обществено осигуряване (ДОО). Задължителните 
осигурителни вноски се събират от Национал­
ната агенция за приходите (НАП). Работода­
телите удържат от трудовото възнаграждение 
частта от осигурителната вноска, която е за 
сметка на работника, и заедно с частта, която 
е за сметка на работодателя, я превеждат на 
НАП. Впоследствие НАП превежда вноските за 
допълнително задължително пенсионно осигу­
ряване на съответния пенсионен фонд, в който 
е осигурено лицето.
Осигурителните вноски на всяко лице се 
натрупват по негова индивидуална партида във 
фонда. Съвкупността от средствата в партидите 
формира нетните активи на УПФ. ПОД управ­
лява активите на фонда, като ги инвестира в 
определени и ограничени от закона финансови 
инструменти, с цел средствата по партидите 
на осигурените лица да нарастват с дохода, 
реализиран при инвестирането.
Осигуреният в УПФ има право на пожиз­
нена пенсия при навършване на възрастта му 
за пенсиониране от ДОО по чл. 68, ал. 1 КСО. 
Размерът на пожизнената пенсия, получавана от 
УПФ, се определя на основата на натрупаната в 
индивидуалната партида сума в съответствие с 
определените биометрични таблици и техниче­
ски лихвен процент. Сумата по индивидуалната 
партида се формира от направените вноски и 
дохода от тяхното инвестиране, намалени с 
таксите и удръжките, предвидени в КСО и в 
правилника на фонда.
Осигуряването в УПФ дава право и на едно­
кратно или разсрочено изплащане до 50 на сто 
от средствата, натрупани по индивидуалната 
партида, при трайно намалена работоспособ­
ност над 89,99 на сто. При смърт на осигурено 
в УПФ лице на преживелия го съпруг (съпру­
га), неговите низходящи и възходящи по права 
линия се изплаща еднократно или разсрочено 
натрупаната по индивидуалната му партида сума.
Надзорът върху пенсионноосигурителните 
дружества (ПОД) се осъществява от Комисията 
за финансов надзор (КФН) и нейния заместник-
председател, ръководещ управление „Осигури­
телен надзор“.
III. Общи указания за осигуреното в УПФ 
лице
1. След като придобиете качеството на осигу­
рено в УПФ лице, може да проверявате дали във 
Вашата партида във фонда редовно постъпват 
вноски. Справка може да направите на стра­
ницата на НАП (www.nap.bg). За ползване на